  Туспуктэм: Руслан Нуриахметов Майя Бывальцева Дэри ёросысь Ягул шор ёзо школаысь кадет классын дышетскисьёс кадетъёслэн VII калыккуспо ӟечлэсьтон балазы пыриськозы. Ужрад 13-тӥ толсуре Москваын ортчоз. Со сярысь Удмуртиысь дышетонъя но тодосъя министерстволэн пресс-службаез ивортӥз. Чакланъёсъя, концерт программае ӧнерлыко артистъёс пыриськозы, пиналъёслы кун кивалтӥсьёс вазиськозы. Балэ кунысь кадет классъёсысь устоосыз дышетскисьёс люкаськозы. « Школамы кадет балэ 2017-тӥ арысен пыриське. Та ужрадэ пыриськыны луонлык котыр ласянь усто луыны мылкыд сётэ. Кадетъёс эскеронъёслы дышемын, балэ пыриськон – эшшо одӥг приключение, кудӥз патриот мылкыдмес юнматоз » Ягул школаын дышетскисьёс Кадет бал истори но лулчеберет йылолъёсты улзтон, егитъёслы атыкай музъемез гажан мылкыд пыӵатон, мукет кунъёсын кусыпъёс тупатон вылысь 2016-тӥ арысен арлы быдэ радъяське. 2020-тӥ но 2021-тӥ аръёсы ужрад онлайн амалэн ортылӥз. Кылем арын бал Россилэн 55 улосвылъёсысьтыз 14-18 аресъем кадетъёсты огазеяз. Озьы ик ужрадэ Белоруссиысь, ДНР-ысь но ЛНР-ысь куноос пыриськизы. Тодэ вайытом, Удмуртиысь кадет корпус Приволжск федерал округъя устоез луиз. Тегъёс: кадетъёс Дэри Удмуртия  